Ay qız (Aşıq Əli Şairov)
Nazınla öldürmə bizi,
Rəhm eylə gəl bizə, ay qız.
Şəninə tərif deyərəm,
Müştaq olsan saza, ay qız.

Əndama geyib qırmızı,
Aşığı öldürüb nazı.
Bülbül kimi vur avazı,
Yön çevir sən yaza, ay qız.

Mailəm siyah tellərə,
Tərifin düşüb dillərə.
Sona kimi cum göllərə,
Bənzə quba qaza, ay qız.

Guşunda var qızıl tənə,
Rübənd açıq, bəyaz sinə.
Əli qaldı yana-yana,
Bir dərdimi yaza, ay qız.

Mənbə 
 Araz Yaquboğlu, Daşkənd aşıqları və şairləri, Bakı, "Nurlan", 2008. səh.61

Gəraylılar
XX əsrin şeirləri